Shahin Frashëri
<s>Shahin Frashëri bio je albanski pjesnik iz 19. stoljeća, koji je stvarao u okviru tzv. bejtadžijske književnosti.</s><s>Njegova poema Mukhtarnameh jedna je od najstarijih i najdužih epskih pjesama u albanskoj književnosti.</s>

<s>Život i djelo
Shahin (Shahinin) Kaso Frashëri rođen je u selu Frašeru, koje se danas nalazi u Përmetskom okrugu, koji je tada činio dio Janjinskog vilajeta u okviru Osmanskog Carstva.</s><s>Bio je mlađi brat pjesnika Dalipa Frashërija i ujak albanskih pjesnika i aktivista Narodnog preporoda, Naima, Samija i Abdyla Frashërija.</s>

<s>O njegovom se životu ne zna mnogo.</s><s>Za albansku književnost značajan je zbog svoje poeme Mukhtarnameh (Knjiga o Mukhtaru), epske pjesme od oko 12.000 stihova.</s><s>Pjesma opisuje događaje nakon bitke kod Karbale 680. godine nove ere, u kojoj je ubijen Husayn ibn Ali, što je predstavljalo važan događaj u kronologiji islama.</s><s>Frashëri opisuje pobunu Mukhtara al-Thaqafija iz 66. hidžretske godine (što odgovara 685-686. g. nove ere) i alidski pokret u osveti za smrt Husayna ibn Alija.</s><s>Frashëri je svoje djelo završio 1868. godine.</s><s>Kao osnovni ili posrednički model upotrijebio je tursku verziju, premda je izvornik na perzijskom jeziku.</s><s>To je jedno od posljednjih velikih bektašijsko-šiitskih djela napisanih arapskim pismom na albanskom jeziku.</s><s>U to je vrijeme započeo Narodni preporod i albanski bektaši prešli su na nova albanska pisma.</s>

<s>Prema jordanskom profesoru Muhammadu Mufaku al-Arna'utu, koji je detaljno proučavao albansku poeziju pisanu ranim arapskim pismom, pjesma Mukhtarnameh je, zajedno s Vrtom mučenika () Frashërijevog brata Dalipa, utemeljila poseban podžanr u albanskoj poeziji.</s><s>Te su pjesme poslužile kao osnova za kasnije djelo Karbala (Qerbelaja) albanskog nacionalnog pjesnika Naima Frashërija, kao i za ep Povijest Skenderbega (Istori 'e Skenderbeut) objavljen u Bukureštu 1898. godine.</s>

<s>Do sada su objavljeni samo kratki odlomci Muktarnameha.</s>

<s>Vidi još
Haxhi Ymer Kashari</s>

<s>Reference</s>

<s>Albanski pisci</s>

